
	Comisia pentru buget, finanţe şi bănci
Bucureşti,        

Nr. 22/633/25.09.2012
	
	Comisia juridică, de disciplină şi imunităţi

Bucureşti,        

Nr. 31/1030/25.09.2012


Biroul Permanent

al

Camerei  Deputaţilor

Vă înaintăm, alăturat, raportul comun asupra proiectul de Lege  privind acordarea de despăgubiri persoanelor afectate de construcţia infrastructurii de transport,  cu care Comisia pentru buget, finanţe şi bănci şi Comisia juridică, de disciplină şi imunităţi au fost sesizate în fond cu adresa Biroului Permanent nr.PL.x 575/ 4 noiembrie 2009.
	PREŞEDINTE,

Maria Eugenia Barna 

	PREŞEDINTE,

Daniel Buda

	Comisia pentru buget, finanţe şi bănci
Bucureşti,        

Nr. 22/633/25.09.2012
	
	Comisia juridică, de disciplină şi imunităţi

Bucureşti,        

Nr. 31/1030/25.09.2012


RAPORT COMUN
asupra proiectului de Lege privind acordarea de despăgubiri persoanelor afectate de construcţia infrastructurii de transport

Cu adresa nr. PLx 575 din 4 noiembrie 2009, Biroul Permanent conform art.95  din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci şi Comisia juridică, de disciplină şi imunităţi cu  proiectul de Lege  privind acordarea de despăgubiri persoanelor afectate de construcţia infrastructurii de transport.

Prezentul proiect de Lege are ca obiect de reglementare acordarea de despăgubiri persoanelor fizice ale căror sănătate a fost afectată precum şi proprietarilor de imobile pentru degradarea în urma lucrărilor de construcţie a infrastructurii de transport, a imobilelor aflate în proprietate. 

Se propune ca nivelul despăgubirilor să fie:

· în cuantum de 90% din cheltuielilor efectuate cu tratamentul medical pentru bolile provocate de depăşirea limitelor maxime admise pentru noxe şi zgomot

· 80% din valoarea de asigurare a imobilelor afectate.

La întocmirea raportului s-au avut în vedere avizele Comisiei pentru industrii şi servicii, Comisiei pentru sănătate şi familie, Comisiei pentru administraţie publică, amenajarea teritoriului şi echilibru ecologic şi  Consiliului Legislativ.

 Proiectul de Lege a fost adoptat de Senat, în şedinţa din 2 noiembrie 2009, în calitate de primă Cameră sesizată.

Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
În raport de obiectul şi conţinutul său, proiectul de Lege face parte din categoria legilor organice.
 In urma dezbaterii proiectului de Lege privind acordarea de despăgubiri persoanelor afectate de construcţia infrastructurii de transport, în şedinţa comună din data de 24.09.2012, membrii celor două Comisii au hotărât, cu majoritate de voturi(16 voturi pentru şi 7 voturi împotrivă), să propună  Plenului Camerei Deputaţilor respingerea proiectului de Lege deoarece conform art. 15 alin. (1) din Legea privind finanţele publice locale, în cazurile în care se fac propuneri de elaborare a unor proiecte de acte normative a căror aplicare atrage micşorarea veniturilor sau majorarea cheltuielilor aprobate prin buget, trebuie să se prevadă şi mijloacele necesare pentru acoperirea minusului de venituri sau creşterea cheltuielilor.

	PREŞEDINTE,

Maria Eugenia Barna 

	PREŞEDINTE,

Daniel Buda

	SECRETAR,

Nicolae Bud

	SECRETAR,

Gabriel Andronache


Întocmit,

Ene Giorgiana-consilier parlamentar
                                                             Penescu Rodica – consilier parlamentar                                                                          

